́ю тя̀ пости́вшагося на́съ ра́ди, и искуша́ема во́льнѣ, и побѣди́вша врага̀ въ тѣлесѝ, є́же прія́лъ єсѝ ѿ на́съ, и дарова́вшаго на́мъ побѣ́ду надъ̑ ни́мъ неизрече́нною твое́ю прему́дростію: сопребы́вша же со ученикѝ твои́ми, и прокаже́нныхъ ѡчи́стивша, хромы́хъ испра́вивша, и слѣпы̂мъ свѣ́тъ дарова́вша, глухи̂мъ и нѣмы̂мъ глаго́ланіе и слы́шаніе пода́вша, благословля́юща хлѣ́бы, и по мо́рю, я́кѡ по су́ху ходя́ща, и наро́ды уча́ща ѡ дѣя́ніяхъ же и видѣ́ніяхъ, ѡ ѻц҃ѣ̀ и ст҃ѣ́мъ дс҃ѣ возвѣща́юща, и ѡ бу́дущихъ преще́ніяхъ же и ѡбѣтова́ніяхъ предре́кша, и ѡ всѣ́хъ ко спасе́нію на́шему служа́щихъ: врага́ же предъ̑упрежда́юща, и соверше́ннѣ стра̂сти исторга́юща всепрему́дрымъ уче́ніемъ, и бу̂ія умудря́юща, кова́рныхъ же нему́дрыхъ сотворя́юща безконе́чноютвое́ю прему́дростію: ме́ртвыхъ воскреша́юща неизглаго́ланнымъ твои́мъ могу́ществомъ, и со вла́стію изгоня́юща де́монѡвъ, я́кѡ бг҃ъ вся́ческихъ, и не то́чію сія̂ собо́ю творя́ща, но и рабѡ́мъ твои̂мъ вла́сть да́вша твори́ти бѡ́льшая, да вя́щше диви́мся, я́коже ре́клъ єсѝ гдс̑и, ве́ліе и́мя твоѐ, я́кѡ тобо́ю вся̂ быва́ютъ чудеса̀ ѿ ст҃ы́хъ твои́хъ